
02003471105940012 



3073 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

Αρ. Φύλλου 347 


11 Μαΐου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή οργανικών θέσεων προσωπικού των περιφε¬ 
ρειακών - νομαρχιακών υπηρεσιακών μονάδων του 

Υπουργείου Μεταφορών και Επικοινωνιών . 1 

Σύσταση Συνδέσμου Δήμων και Κοινοτήτων περιοχής Κι- 

θαιρώνα Ν. Αττικής. 2 

Σύσταση Δημοτικής Επιχείρησης Τοπ. Ανάπτυξης Σίνδου 

Ν. Θεσσαλονίκης . 3 

Συγκρότηση Πρωτοβαθμίου Επιτροπής Τελωνειακών Αμ¬ 
φισβητήσεων . 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12050/110 (1) 


Κατανομή οργανικών θέσεων προσωπικού των περιφερεια¬ 
κών - νομαρχιακών υπηρεσιακών μονάδων του Υπουρ¬ 
γείου Μεταφορών και Επικοινωνιών 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 21 παρ. 5 του Ν. 2085/1992 


«Ρύθμιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις». 

2. Τις διατάξεις των άρθρων 29 και 41 του Π.Δ. 149/1992 
«Οργανισμός του Υπουργείου Μεταφορών και Επικοινωνιών» 
και των άρθρων 34 και 35 του Π.Δ. 985/1977 «Οργανισμός 
του Υπουργείου Συγκοινωνιών» όπως συμπληρώθηκαν με 
κοινές υπουργικές αποφάσεις σύστασης περιφερειακών - 
νομαρχιακών οργανικών μονάδων. 

3. Την αριθμ. 414/1993 απόφαση του Πρωθυπουργού και 
του Υπουργού Μεταφορών και Επικοινωνιών «Ανάθεση αρμο¬ 
διοτήτων Υπουργού Μεταφορών και Επικοινωνιών στον Υφυ¬ 
πουργό Μεταφορών και Επικοινωνιών». 

4. Τις διατάξεις του άρθρου 29Α του Ν. 1558/1985, που 
προστέθηκαν με το άρθρο 27 του Ν. 2081 /1992 και το γεγο¬ 
νός ότι από την απόφαση αυτή δεν προκαλείται δαπάνη σε 
βάρος του Κρατικού προϋπολογισμού, αποφασίζουμε: 

Αρθρο 1 

Οι προβλεπόμενες από το άρθρο 41 του Π.Δ. 149/1992 
«Οργανισμός του Υπουργείου Μεταφορών και Επικοινωνιών» 
οργανικές θέσεις του μόνιμου και του με σχέση ιδιωτικού δι¬ 
καίου αορίστου χρόνου προσωπικού των περιφερειακών - νο¬ 
μαρχιακών Υπηρεσιών του Υπουργείου Μεταφορών και Επι¬ 
κοινωνιών ανακατανέμονται μεταξύ αυτών κατά κλάδο και ει¬ 
δικότητα ως εξής: 

Αρθρο 2 

Η αριθ. 21413/10.7.1991 όμοια απόφαση του Υπουργού Με¬ 
ταφορών και Επικοινωνιών (ΦΕΚ 511 Β/11.7.1991) καταρ- 
γείται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Απριλίου 1994 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤΑΣΙΟΣ ΠΕΠΟΝΗΣ 


ΥΦΥΠΟΥΡΓΟΣ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

ΑΘΑΝΑΣΙΟΣ ΤΣΟΥΡΑΣ 

Αριθ. 6480 (2) 

Σύσταση Συνδέσμου Δήμων και Κοινοτήτων περιοχής Κιθαι- 
ρώνα Ν. Αττικής. 

ΟΙ ΝΟΜΑΡΧΕΣ ΔΥΤ. ΑΤΤΙΚΗΣ ΚΑΙ ΒΟΙΩΤΙΑΣ 
Έχοντες υπόψη: 

1. Τις διατάξεις των άρθρων 190-195 του ΠΔ 323/89 «Δη¬ 
μοτικός και Κοινοτικός Κώδικας». 

2. Τις νομότυπες αποφάσεις 142/1993,2/94 και 4/94, των 
Δημοτικών Συμβουλίων Ερυθρών, Πλαταιών και Λεύκτρων, 
αντίστοιχα, και 9/94, 4/94, 3/94, 4/94 και 3/94 των Κοινοτι¬ 
κών Συμβουλίων Καπαρελλίου, Μελισσοχωρίου Αμπελοχω¬ 
ρίου, Λουτουφίου και Δάφνης, αντίστοιχα που αφορούν στη 
σύσταση Συνδέσμου Ο.Τ.Α. περιοχής Κιθαιρώνα, αποφασί¬ 
ζουμε: 

1. Συνιστούμε Σύνδεσμο Δήμων και Κοινοτήτων με την 
επωνυμία «Σύνδεσμο Οργανισμών Τοπικής Αυτοδιοίκησης 
περιοχής Κιθαιρώνα από τους Δήμους Ερυθρών Αττικής, 
Πλαταιών και Λεύκτρων Βοιωτίας και τις Κοινότητες Καπα¬ 
ρελλίου, Μελισσοχωρίου, Αμπελοχωρίου, Λουτουφίου και 
Δάφνης Βοιωτίας. 

2. Σκοπός του Συνδέσμου είναι η κοινή εκτέλεση και συ¬ 
ντήρηση έργων διαδημοτικού χαρακτήρα, η προμήθεια μηχα¬ 
νημάτων, τεχνικού εξοπλισμού και υλικών για την παροχή 
υπηρεσιών που ανήκουν στην αρμοδιότητα των μελών του κα¬ 
θώς και για το σχεδιασμό, την εκπόνηση, την επιλογή και την 
υλοποίηση μελετών προγραμμάτων και μεθόδων για την ανά¬ 
πτυξη της περιοχής του, και την πολιτιστική και την οικονο¬ 
μική αναβάθμιση του πληθυσμού του. 

Ειδικότερα για την επίτευξη των σκοπών του ο Σύνδεσμος 
θα επιδιώξει: 

α) την υποβοήθηση των μελών του στην καταγραφή και ιε¬ 
ράρχηση των αναγκών των δημοτών τους καθώς και των απαι¬ 
τούμε νων έργων Τεχνικής και κοινωνικής υποδομής με τον 
αντίστοιχο προγραμματισμό για την εκτέλεση και συντήρησή 
τους. 

β) την εκπόνηση προγραμμάτων και μελετών για την αξιο¬ 
ποίηση των παραγωγικών και αναπτυξιακών δυνατοτήτων της 
περιοχής και του οικονομικά ενεργού πληθυσμού του Συνδέ¬ 
σμου τόσο στο δημόσιο και τον κοινωνικό όσο και στον ιδιω¬ 
τικό τομέα. 

γ) τη διατήρηση, βελτίωση και αξιοποίηση των πολιτιστικών 
παραδόσεων της περιοχής. 

δ) την προστασία του φυσικού και του δομημένου περιβάλ¬ 
λοντος της περιοχής και την αποτελεσματική αποτροπή της 
αυθαίρετης και άναρχης δόμησης καθώς και τη διαφύλαξη 
των κοινοχρήστων εκτάσεων και εγκαταστάσεων. 

ε) τη δημιουργία περιοχών παραθεριστικής κατοικίας με 
την ένταξή τους σε εγκεκριμένο σχέδιο πόλης. 

στ) την ανάπτυξη παραγωγικών δραστηριοτήτων σε διάφο¬ 
ρους τομείς. 

ζ) την απόδοση προς το Σύνδεσμο εκτάσεων του Δημοσίου 
προς αξιοποίηση. 

3. Η χρονική διάρκεια του Συνδέσμου ορίζεται σε είκοσι πέ¬ 
ντε (25) χρόνια. 

Αν έξι (6) μήνες πριν από τη λήξη της διάρκειας δεν αποφα- 
σιστεί από το κατά το Νόμο αρμόδιο όργανο η διάλυση του 
συνδέσμου η διάρκεια του ανανεώνεται για είκοσι πέντε (25) 
ακόμη χρόνια. 

4. Η έδρα του Συνδέσμου θα είναι ο Δήμος Ερυθρών. 

5. Η ετήσια εισφορά που θα καταβάλλει κάθε οργανισμός - 
μέλος του Συνδέσμου μέσα στο μήνα Ιανουάριο κάθε χρόνου 
ορίζεται σε 500 δρχ. κατά κάτοικο με βάση την τελευταία 
απογραφή (1991). 

6. Πόροι του Συνδέσμου είναι: 


α) η ετήσια εισφορά των μελών του 
β) οι πρόσοδοι από την περιουσία του. 
γ) δωρεές επιχορηγήσεις και χρηματοδοτήσεις που παρέ¬ 
χονται την Ευρωπαϊκή οικον. Κοινότητα, το δημόσιο ή άλλα 
νομικά και φυσικά πρόσωπα και οργανισμού και 
δ) πρόσοδοι από φόρους, τέλη και δικαιώματα που επιβάλ¬ 
λονται υπέρ του Συνδέσμου. 

7. Η διοίκηση του Συνδέσμου, οι αρμοδιότητες και ο τρόπος 
λειτουργίας του Διοικητικού Συμβουλίου ρυθμίζονται από τις 
διατάξεις του δημοτικού και κοινοτικού κώδικα. 

Από τις διατάξεις της απόφασης αυτής προκαλείται συνο¬ 
λική δαπάνη ύψους 4.988.500 δρχ., η οποία θα βαρύνει τον 
προϋπολογισμό των Δήμων και Κοινοτήτων που συστήνουν το 
Σύνδεσμο με βάση τον πληθυσμό τους κατά την τελευταία 
απογραφή (1991). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αιγάλεω, 31 Μαρτίου 1994 
Οι Νομάρχες 

Δυτ. Αττικής Βοιωτίας 

Μ. ΣΗΜΑΝΤΩΝΗ ΣΠ. ΚΟΤΣΙΑΣ 

-♦- 

Αριθ. 11376 (3) 

Σύσταση Δημοτικής Επιχείρησης Τοπ. Ανάπτυξης Σίνδου Ν. 
Θεσσαλονίκης 

Ο ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις διατάξεις της παρ. 3 του άρθρ. 260 του Π.Δ. 323/89 
(ΔΚΚ). 

2. Την απόφαση του Υπουργού Εσωτερικών με αριθ. 
25027/9.4.84 που δημοσιεύθηκε στο 244/19.4.84 ΦΕΚ 
τ.Β'. 

3. Την απόφαση αρ. 12/94 του Δημοτικού Συμβουλίου Σίν¬ 
δου του Ν. θεσ/νίκης. 

4. Το Π.Δ. 250/89 που δημοσιεύθηκε στο ΦΕΚ 118Α/ 
10.5.89 με θέμα «Μεταβίβαση αρμοδιοτήτων του Υπουργού 
Εσωτερικών στους Νομάρχες», αποφασίζουμε: 

1. Συστήνεται στο Δήμο Σίνδου του Ν. θεσ/νίκης Επιχ/ση 
με την επωνυμία «Δημοτική Επιχ/ση Τοπικής Ανάπτυξης Σίν¬ 
δου» (Δ.Ε.Τ.Α.Σ.), ως ίδιο νομικό πρόσωπο Ι.Δ. το οποίο διέ- 
πεται από τις διατάξεις των άρθρ. 260 έως 267, 270, 274 του 
Π.Δ. 323/89 (ΔΚΚ). 

2. Σκοπός της Επιχείρησης είναι: 

α) Η προστασία και η βελτίωση του φυσικού και δομημένου 
περιβάλλοντος της Σίνδου και άλλων ΟΤΑ με: 

αα) την εκτέλεση εργασιών συντήρησης και επισκευής δη¬ 
μοτικών κτιρίων, σχολικών εγκαταστάσεων, οδών και εξοπλι¬ 
σμού πάρκων και κοινοχρήστων χώρων. 

αβ) την εκτέλεση εργασιών καθαριότητας κτιρίων, αποκομ- 
μιδής απορ/των, ύδρευσης, αποχέτευσης. 

αγ) την εκπόνηση μελετών, την κατασκευή τεχνικών έργων 
και την εκτέλεση εργασιών για την προστασία και βελτίωση 
του φυσικού περιβάλλοντος. 

αδ) την υλοποίηση κοινοτικών προγραμμάτων προστασίας 
και αξιοποίησης του περιβάλλοντος αλλά και προγραμμάτων 
επαγγελματικής κατάρτισης και κοινωνικής ένταξης. 

β) Η συμβολή της στην υλοποίηση της «στρατηγικής τοπι¬ 
κής ανάπτυξης» του Δήμου με την προσέλκυση στη Σίνδο μη 
μολυνουσών και υψηλής τεχνολογίας επενδύσεων. 

γ) Η συμβολή της στην πνευματική, καλλιτεχνική, πολιτι¬ 
στική, αθλητική και αναψυχική ανάπτυξη της Σίνδου. 

δ) Η πραγματοποίηση επενδύσεων για την ευρύτερη ανά¬ 
πτυξη της Σίνδου. 

ε) Η πραγματοποίηση εσόδων που θα διατίθενται για τη 
βελτίωση και επέκταση των δραστηριοτήτων της Επιχείρησης 
καθώς και την εκτέλεση κοινοφελών έργων στην περιοχή της 
Σίνδου. 

ζ) Η δημιουργία απασχόλησης ανθρωπίνου δυναμικού. 

3. Η επιχείρηση διοικείται από επταμελές -7- διοικητικό 
συμβούλιο που τα μέλη του ορίζονται μαζί με τους αναπληρω¬ 
τές του από το Δ.Σ. 

Από τα μέλη του Δ.Σ. τρία -3- είναι αιρετοί εκπρόσωποι 
του Δήμου Σίνδου, ένας -1- εκπρόσωπος του πνευματικού 
κέντρου Σίνδου, ένας -1 - εκπρόσωπος του τοπικού συνεται¬ 
ριστικού κινήματος και ένας -1- δημότης με ανάλογη πείρα 
εκπρόσωπος του τοπικού εμπορικού κόσμου της Σίνδου. Στα 
μέλη του Δ.Σ. προστίθεται και ένας -1 - εκπρόσωπος των ερ¬ 
γαζομένων (χωρίς την αλλαγή της παρούσας συστατικής πρά¬ 
ξης) όταν η Επιχείρηση απασχολεί περισσότερους από είκοσι 
εργαζόμενους. 

4. Η διάρκεια της Επιχείρησης είναι πενήντα -50- χρόνια 
από τη δημοσίευση της απόφασης αυτής στην Εφημερίδα της 
Κυβερνήσεως. 

5. Η έδρα της Επιχείρησης είναι ο Δήμος Σίνδου του Νομού 
θεσ/νίκης. 

6. Το αρχικό Κεφάλαιο που διαθέτει ο Δήμος Σίνδου στην 
Επιχείρηση είναι μετρητά ύψους δέκα εκατομμυρίων 
-10.000.000- δρχ. 

7. Πόροι της Επιχείρησης είναι: 

Τα έσοδα από την άσκηση της δραστηριότητας της, οι πρό¬ 
σοδοι από την περιουσία της, τα δάνεια, οι κληρονομιές, οι ει¬ 
σφορές, οι δωρεές και λοιπές επιχορηγήσεις. 

8. Η επιχείρηση διαλύεται: 

α) Με απόφαση του Δ.Σ. με απόλυτη πλειοψηφία των με¬ 
λών του και απόφαση του Νομάρχη. 

β) Όταν λήξει, χωρίς να παραταθεί, η διάρκειά της και 

γ) Σε περίπτωση πτωχεύσεως της. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράτονται οι απαιτήσεις, ρευστοποιείται η περιου¬ 
σία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Σίνδου. 

9. Η συγκρότηση, η λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση και η 
εποπτεία της Επιχείρησης διέπονται από τις σχετικές με τις 
δημοτικές και κοινοτικές επχιειρήσεις διατάξεις του Π.Δ. 
323/89 και την με αριθμό 25027/9.4.84 απόφαση του Υπο- 
ρυγού Εσωτερικών, που δημοσιεύθηκε στο ΦΕΚ 244/ 
19.4.1984 τεύχος Β'. 

10. Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Σίνδου ύψους 
10.000.000 δρχ. για το οικονομικό έτος 1994, για την οποία 
έχει εγγράφει σχετική πίστωση στον Κ.Α. 211,9α «Δαπάνες 
για τη σύσταση δημοτικών Επιχ/σεων» του προϋπ/σμού έτους 
1994. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

θεσ/νίκη, 10 Απριλίου 1994 

Ο Νομάρχης 
Κ. ΠΑΠΑΔΟΠΟΥΛΟΣ 


Αριθ. 4601 (4) 

Συγκρότηση Πρωτοβαθμίου Επιτροπής Τελωνειακών Αμφι¬ 
σβητήσεων 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 89 και 113 του Π.Δ. 284/ 
14.6.88 «περί Οργανισμού Κεντρικής Υπηρεσίας Υπουργείου 
Οικονομικών» που δημοσιεύθηκε στο ΦΕΚ 128/Α/14.6.88. 

2. Τις διατάξεις του άρθρου 4 του Ν. 1232/82 σύμφωνα με 
τις οποίες καταργήθηκαν όλα τα γνωμοδοτικής και αποφασι¬ 
στικής αρμοδιότητας συλλογικά όργανα, ήτοι συμβούλια και 
επιτροπές κοινές και ευκαιριακές, Δημοσίων εν γένει Υπηρε¬ 
σιών εκτός αυτών που διατηρούνται με κοινές αποφάσεις του 
Υπουργού Προεδρίας Κυβερνήσεως και του κατά περίπτωση 
αρμόδιου Υπουργού. 

3. Τις διατάξεις της παρ. 11 του άρθρου 2 της 0.208/181/ 
26.4.82 κοινής απόφασης των Υπουργών Προεδρίας Κυβερ¬ 
νήσεως και Οικονομικών, με τις οποίες διατηρήθηκε η Πρω¬ 
τοβάθμια Επιτροπή Τελωνειακών Αμφισβητήσεων που λει¬ 
τουργεί σύμφωνα με τις διατάξεις του άρθρου 135 Π.Δ/τος 
636/77. 

4. Τη διάταξη του άρθρου 63 παρ. 1 του ανωτέρω Π.Δ/τος, 
σύμφωνα με την οποία η εν λόγω επιτροπή συγκροτείται με 
απόφαση του οικείου Νομάρχη. 

5. Το αριθ. 3657/8.3.94 έγγραφο του Εμπορικού και Βιο¬ 
μηχανικού Επιμελητηρίου Βόλου «περί ορισμού εκπροσώπων 
του ως μελών της επιτροπής». 

6. Το αριθ. 844/15.3.94 έγγραφο της Δ/νσης Χημικών 
Υπηρεσιών Βόλου «περί ορισμού εισηγητού της Επιτροπής», 
αποφασίζουμε: 

Συγκροτούμε την Πρωτοβάθμια Επιτροπή Τελωνειακών 
Αμφισβητήσεων Βόλου που εδρεύει στο Τελωνείο Βόλου από 
τους εξής: 

1. α) Τον Προϊστάμενο της θ' Επιθεώρησης Τελωνείων, ως 
πρόεδρο, αναπληρούμενο από τον νόμιμο αναπληρωτή του. 

β) Τον Προϊστάμενο του Τελωνείου Βόλου, ως μέλος, ανα¬ 
πληρούμενο από τον νόμιμο αναπληρωτή του. 

γ) Τον Προϊστάμενο της Δ/νσης Χημικών Υπηρεσιών Βό¬ 
λου, ως μέλος, αναπληρούμενο από τη νόμιμο αναπληρωτή 
του Παρασκευή Βασιλειάδου. 

δ) Τον Σωτήριο Σωτηρίου, εκπρόσωπο του Εμπορικού και 
Βιομηχανικού Επιμελητηρίου Βόλου, ως μέλος, αναπληρού¬ 
μενο από τη Μαρία Ζέρβα. 

2. Εισηγητές της Επιτροπής ορίζονται: 

α) Αναστασία Ντίνου, υπάλληλος του Τελωνείου Βόλου με 
βαθμό Α', αναπληρούμενη από τον Δημήτριο Βαλιάκο, ομοιό- 
βαθμο υπάλληλο του ανωτέρω Τελωνείου. 

β) Χαρίκλεια Κούρτη υπάλληλος της Δ/νσης Χημικών Υπη¬ 
ρεσιών Βόλου με βαθμό Α' αναπληρούμενη από την Ουρανία 
Διδασκάλου, ομοιόβαθμο υπάλληλο της ίδιας Υπηρεσίας σε 
θέματα που η δασμολογική κατάταξη εμπορευμάτων εξαρτά- 
ται από τη χημική τους σύνθεση. 

3. Καθήκοντα γραμματέα της επιτροπής θα εκτελεί ο Δη- 
μήτριος Κοπτσιαλής, υπάλληλος του Τελωνείου Βόλου με 
βαθμό Α', αναπληρούμενο από τον Ανδρέα Τσαπράζη, ομοιό¬ 
βαθμο υπάλληλο του ανωτέρω Τελωνείου. 

Η θητεία της επιτροπής είναι δύο (2) χρόνια και λήγει στις 
31.3.1996. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Βόλος, 31 Μαρτίου 1994 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




